Temas: MONARQUíA AUTONOMÍAS CATALUñA ESTATUTO DE AUTONOMíA CONSTITUCIóN LUIS VILLARES BIEITO LOBEIRA GONZALO CABALLERO LUCA CHAO PEDRO PUY\nPor Moncho Mariño | Santiago de Compostela | 05/12/2019 | Actualizada ás 22:00\nA controversia arredor dunha posible reforma constitucional baséase en parte ás dúas reformas aplicadas ao texto de 1978. Ningunha delas fora consultada ao pobo, senón que se buscou un consenso entre forzas políticas, nomeadamente PP e PSOE, para os cambios necesarios. O máis polémico foi o cambio realizado sobre o artigo 135 que antepoñía o pagamento das débedas do Estado sobre a atención ou investimentos de cara ás necesidades da cidadanía.\nCataluña | Fonte: EP\nOutra cuestión tamén importante, polo menos a día de hoxe, é o problema territorial, acentuado coa situación catalana. Mais se miramos para a situación en Galicia, a cuestión territorial non parece ter unha especial relevancia, polo menos para o actual executivo presidido por Núñez Feijóo. En dez anos de goberno o gabinete presidido por Feijóo non realizou ningunha petición de traspaso competencial. Isto tamén fai preguntar se existe vontade de usar as ferramentas estatutarias e constitucionais por parte do goberno autonómico, ou se é que deixou paso a unha indiferenza absoluta ao que é pedir máis autogoberno, polo menos no apartado administrativo.\nVIVIMOS UN MARCO CONSTITUCIONAL VÁLIDO?\n“O marco constitucional vixente é insuficiente para atender ás necesidades da sociedade do presente e está ancorado no pasado e non é quen de atender crises e cuestións actuais” declara a parlamentaria do Grupo Común da Esquerda, Luca Chao. Desde este grupo sinalan cinco puntos prioritarios para afrontar unha hipotética reforma da Constitución, “primeiro, unha carta magna feminista que garanta os dereitos de todos e todas por igual, derrogación do artigo 135 para que a prioridade sexa atender a cidadanía, blindar a vivenda como dereito fundamental e efectivo, pór fin aos privilexios da Igrexa e finalmente, recoñecer a realidade plurinacional do Estado”.\nLuis Villares, portavoz do grupo En Marea no Parlamento de Galicia, concorda cunha visión de desfase por parte do documento de 1978. “En canto a plurinacionalidade é un documento esgotado, non está actualizado para os novos modelos de convivencia e para descriminalizar movementos democráticos” sinala Villares. Así mesmo, o portavoz de En Marea di que dentro do terreo do social, un novo texto constitucional debera reflectir elementos como “unha renda básica, a conciliación, a igualdade real entre homes e mulleres, dereito a unha vivenda digna e ter en conta a emerxencia climática”.\nPleno no Parlamento galego.. XUNTA\nA reforma ou a adopción dunha nova carta magna aportaría a necesidade de abordar a mesma cuestión cos estatutos de autonomía. Bieito Lobeira, membro do BNG contempla a reforma dos estatutos segundo onde chege o cambio constitucional. Aínda así, Lobeira deixa claro que “para o BNG a Constitución non é reformable, a esencia da Constitución anula a existencia de pobos diferenciados ou nacións”. Un exemplo foi a resolución do Tribunal Constitucional que “non recoñece os mesmos dereitos para o galego que para o castelán, para nós a cuestión é que os estatutos autonómicos simplemente derivan da Constitución”.\nGonzalo Caballero, portavoz do PSdeG-PSOE no Parlamento de Galicia, remarca a defensa da Constitución do 78 desde o seu partido. “Somos conscientes da súa importancia histórica porque posibilitou o período máis longo de paz e convivencia que houbo no noso país, aínda que estamos abertos a modificacións cando sexan precisas”. Non obstante, Caballero di que os socialistas son “conscientes da dificultade de implementalas polo complexo que resulta crear as maiorías que o posibiliten”. Preguntado pola reforma do artigo 135, o líder dos socialistas galegos cre que “neste momento hai que estar traballar nas necesidades actuais, toca pensar máis no presente e dar como asumidos os cambios que se fixeron no pasado”.\n“Non hai necesidade ningunha de reformar a Constitución, pois a actual xa permite canles para a reforma da mesma” sinala o portavoz parlamentario do PP, Pedro Puy, quen reforza o seu argumento destacando que “non hai necesidade de cambio porque tampouco hai consenso cara onde ir en base ao reflectido no documento actual”. Puy ademais ve necesario reforzar o valor do texto de 1978 para “crear paz, respetar aos demais, respetar a convivencia entre todos e todas e crear así unha estabilidade moi necesaria”.\nQUE CAMBIOU DESDE 1978?\n“A sociedade vai por diante dos políticos porque é plural e diversa” declara Luca Chao. “A ruptura do bipartidismo obriga a pactos e diálogo e así, a clase política debera aprender a negociar” remarca a parlamentaria do Grupo Común da Esquerda. Mais esa ruptura do bipartidismo supón tamén un mapa político complicado para consensos. “O equilibrio de forzas no Congreso é complexo, mais hai unha maioría de progreso ampla que será a que teña que capitanear o proceso de reforma constitucional” sentenza Chao.\nLuis Villares estima que un texto constitucional “está elaborado para unha xeración determinada cando debera tamén mirar cara o futuro”. Como exemplo pon o “dereito de acceso á auga, evitar que se privatice todo o público e garantir os dereitos de todas e todos sen excluír a ninguén”. Pola súa parte, Bieito Lobeira baséase nos últimos dez anos, con Feijóo na Xunta para falar sobre “o saldo demográfico é negativo e brutal, estamos á cabeza de perda de poboación, perda de capacidade de xeración de riqueza, así que a Constitución non valeu para que todos sexan iguais”.\nPedro Puy pola súa parte reclama os cambios xa instaurados como vía para significar o que ve como avances dentro da sociedade. “Temos un estado moi descentralizado, máis que algúns estados federais, por iso non se entende que forzas centrípetas queiran ir máis alá introducindo elementos estranos como o dereito de autodeterminación”.\nMONARQUÍA E MODELO TERRITORIAL\nA xefatura do Estado corresponde ao monarca. Os partidos maioritarios non discuten esta posición mais as novas forzas políticas entenden que se podería medir o peso da monarquía dentro da sociedade. “A pureza democrática está nas repúblicas porque implican a elección de todos os representantes” di Caballero. A pesar disto o líder socialista galego sinala que “o marco constitucional dun país márcase segundo a súa evolución histórica, e nestes momentos a Constitución española é plenamente democrática”.\n“Coma demócrata que son, considero esencial que as persoas escollan a xefatura do Estado” apunta Luis Villares. “O curioso é que as enquisas do CIS non preguntan ou non fan enquisas sobre a monarquía” remata o líder de En Marea. “En democracia a cidadanía é libre de elixir o modelo de estado, apostamos por decidir o modelo, se monarquía ou república” sentenza Luca Chao.\nÉ tamén Luca Chao quen sinala como superado o modelo territorial, “ninguén nega que a crise territorial é unha das máis relevantes sobre a mesa. Defendemos un recoñecemento dun marco plurinacional”. Villares pola súa parte entende que aqueles puntos relacionados coa territorialidade e que non se desenvolveron son responsabilidade de cada quen. “A Constitución é a mesma para Galicia como para Castela e León ou Cataluña, no caso galego pois falta a vontade política do PP para desenvolver temas como as competencias”. O portavoz de En Marea considera contraproducentes as queixas de “certo sector do nacionalismo que lle bota as culpas a Madrid, o caso do paritorio de Verín é decisión da Xunta e a política lingüística é competencia da Xunta”.\nO modelo territorial para Gonzalo Caballero pode incluir “perfeccionamentos no que é o noso sistema territorial, estamos dispostos a discutilo sempre que haxa puntos de acordo maioritarios”. Pola súa parte Pedro Puy é tácito “a reforma do título VIII da Constitución é un paso moi complicado, creo que nese sentido, non é necesaria ningunha reforma”.\nREFORMA DO ESTATUTO GALEGO\nA oposición parlamentaria en Galicia está de acordo en que logo de dez anos de goberno do PP na Xunta, a asunción de competencias por parte do goberno galego foi nula. “Feijóo en dez anos non pediu unha soa competencia e nós reclamamos AP-9, salvamento marítimo e outras necesidades” di Luca Chao. Entre esas necesidades está a de dotar de máis peso ao Senado, “superar o modelo das deputacións dando máis autonomía local, avanzar cara unha nova lei de finanzamento”. É necesaria unha reforma do estatuto galego? “A reforma sería a medio prazo, non é o máis inmediato, hai que formar un goberno que pilote este cambio” remata Chao.\nA falta de asuncións competenciais para Galicia forma parte do ideario do PP, segundo Bieito Lobeira que explica que a negativa a ter máis competencias “forma parte do mesmo proxecto do PP, detrás dunha pretendida apariencia pseudogaleguista, o que agocha é unha profunda españolidade, renega da súa terra”. Incide tamén o político nacionalista que “mais é que o PP se nega mesmo a utilizar o estatuto para as posibilidades que ten, pequenas, pero que son reais para mellorar a calidade de vida en Galicia”.\nO escaso desenvolvemento do estatuto levouno xa ao que Luis Villares ve como un elemento obsoleto. “Galicia ten un estatuto obsoleto e sen desenvolver que leva á necesidade da súa reforma e que permita recoñecer novos dereitos á cidadanía galega”. A reforma levaría primeiro pola perda da maioría absoluta do PP e que a negociación pase por un entendemento entre as catro forzas de progreso “para reforzar a política social, ambiental, sanidade pública e muller”.\n“Feijóo foi un desastre para Galicia durante estes dez últimos anos” apunta Gonzalo Caballero. “Fixo que Galicia perdera peso económico, calidade nos servizos públicos e peso no medio rural”. Ademais disto, Caballero sente que o presidente da Xunta mostrou falta de compromiso co autogoberno. “Feijóo non tivo como prioridade en ter máis ou menos compentencias porque non soubo gobernar co que xa estaba trasferido”.\n“O actual ámbito competencial abrangue un abano moi grande, temos as competencias en Sanidade, Educación, Xustiza e Políticas Sociais” di Pedro Puy. O político “popular” entende que este abano de competencias é xa de por si moi grande, isto fai que cuestione se “a transferencias de novas competencias resultaría rendible, mesmo algunhas delas tiñan que estar en mans europeas a día de hoxe”.\nCATALUÑA, PUNTO E Á PARTE?\n“Estamos nun punto e á parte sobre o que pasou en Cataluña, mesmo a sentenza do procés non fixo máis que agravar a fenda” analiza Luca Chao. “É tempo de falar, diálogo, o que é político non se solucionará nos tribunais” remata.\nPola súa parte, Bieito Lobeira considera que "no caso catalán a vía estatutaria non os convence, nin a sectores que están polo dereito a decidir para unha capacidade maior de autogoberno”. Mentres Luis Villares insiste en que “o sistema territorial está esgotado para permitir unha nova etapa para as distintas nacionalidades que conviven no Estado”.\nGonzalo Caballero aposta por abrir vías de diálogo con todas as forzas, mesmo as nacionalistas. “A soberanía está na cidadanía do Estado, e cada vía de cambio ten que ter unha maioría da cidadanía e das forzas políticas”. Recoñece que todo isto é difícil “porque as visións políticas teñen unha visión de parte, como é neste momento a aparición dunha forza como Vox, cun discurso que é contrario ao discurso sobre o que se asentou a Constitución do ano 1978”.\nO presidente do Goberno en funcións, Pedro Sánchez e o líder de Podemos, Pablo Iglesias\nHemiciclo. CONGRESO - Arquivo\n6 anonimo 2\nE que tal se reclamamos que se cumpra a constituição? Entre outras cousas a constituição reconhece que o estado é multinacional ao estar integrado por Nacionalidades. E se alguém tem dúvidas que consulte o significado de nacionalidade em um dicionário do ano 1978 (nacionalidade = pertencente a uma Nação) ou (nacionalidade = Nação, território no que vive um grupo de personas pertencentes a uma mesma comunidade, constitua o não um estado). Claro que os dicionários atuais da RAE ou a RAG eliminarom o termo nação porque querem fazer uma reinterpretação da constituição. Ou cumprir de jeito real a oficialidade das línguas “As outras línguas espanholas serám também OFICIAIS nas respectivas comunidades autónomas de acordo cos seus estatutos” garantindo o direito real a usar a língua galega na Galiza? Continua...\nReformala é imposible. Ela mesma é unha reforma do franquismo.\nPapel mollado, unha burla cínica e hipócrita obsoleta e esmagadora da Galiza e dos galegos. República galega ou morte da Galiza, non hai outra.\nAgora que teño un casco de Babieca na Mesa do Congreso


Acoplamento magnético - China Ningbo Sine\nAcoplamento magnético ------- permanentes imanes montaxe dun acoplamento magnético está composta principalmente por un rotor exterior, un rotor interior e unha manga de illamento. segmentos de imáns permanentes están dispostos próximamente ao longo da dirección circunferencial do rotor interno, que constitúe un circuíto de potencia de push-pull magnético. As transferencias acoplamento magnético de torque dun eixe usando o campo magnético permanente. El se conecta primeiro motor ea máquina traballando unicamente pola forza magnética. Tal ...\n------ - Montaxe imáns permanentes\nUn acoplamento magnético está composta principalmente por un rotor exterior, un rotor interior e unha manga de illamento. Imáns permanentes segmentos son dispostos próximamente ao longo da dirección circunferencial do rotor interno, que constitúe un circuíto de potencia de push-pull magnético. As transferencias acoplamento magnético de torque dun eixe usando o campo magnético permanente. El se conecta primeiro motor ea máquina traballando unicamente pola forza magnética. Tal conexión mecánica física non implica conexión mecánica directa, pero con base na interacción do magnetismo entre os imáns no interior.\nOs acoplamentos magnéticos son amplamente utilizados nas industrias inclúen: industria da auga, de tratamento de efluentes, de petróleo e gas natural, a xeración de enerxía térmica, sistema de aire acondicionado central de refrixeración e calefacción, papel e celulosa, irrigación agrícola, carbón, cemento, metalurxia, químicos, construción naval e así por diante.\nMain Magnetic Materials for acoplamento magnéticos\nmaterial de ferrita, coa súa vantaxe de gran fonte de materia prima e prezo barato, era popularmente utilizado en unións magnéticos no inicio. Pero o seu magnetismo débil fai o relativamente pequeno torque, o que limitou a súa aplicación.\nSmCo e Alnico, con magnetismo máis forte que os imáns de ferrita e unha excelente resistencia contra a corrosión e de alta temperatura, son os dous materiais magnéticos ideais para unións. Con todo, tamén hai un oco importante de SmCo e Alnico materiais: alto prezo da materia prima.\n: As limitacións de ferrita, SmCo e Alnico materiais desenvolvemento do terceiro material de imán permanente de xeración mellorada de neodimio arco imáns NdFeB é actualmente os imáns máis fortes con BH (Max) ata 52 MGOe e prezo máis baixo relativa en comparación con SmCo e Alnico. Imán de neodimio tamén é fácil de cortar e perforar, permitíndolles ser fabricados en tamaños pequenos, o que é útil para reducir o volume de unións.\nCon vantaxes de maior forza magnética, o prezo relativamente máis baixo e flexibilidade de tamaños, automático de neodimio é máis utilizado material magnético en unións.\nAnterior: imáns adhesivas\nseguinte: Thumbtacks magnéticos


NOVAS RADIO TELEVISIÓN MUNICIPAL DE QUIROGA: julio 2015\nO ALCALDE DE QUIROGA ASINA HOXE COA CONSELLERÍA DE TRABALLO UN CONVENIO PARA REMATAR O CENTRO DE DÍA\nO alcalde de Quiroga, Julio Alvarez, asina esta tarde en Santiago de Compostela un convenio coa conselleira de Traballo, Beatriz Mato, para o remate da construcción e da posta en marcha do centro de día da Ribeira.\nBeatriz Mato estivo en novembro do 2010 visitando os terreos onde se está a levantar a construcción. Naquel momento a coselleira compremetíase a colaborar co concello no que sería a construcción dun centro multiusos cuxo fin promordial sería de caracter social.\nCinco anos despois a Xunta de Galicia invertirá un total de 150.000 euros na construcción e posta en marcha dun centro de día de 20 prazas para persoas dependentes en Quiroga.\nEsta actuación enmárcase na política do goberno galego de garantir o dereito a que os servizos no medio rural sexan accesibles as persoas con dependencia e as persoas maiores.\nEste edificio que xa acolle un centro socio cultural, xa rematado, acollerá tamén un piso tutelado e o centro de día. En breve comezarase a traballar no remate das fachadas do edificio; para continuar co acondicionamento do piso tutelado, que servirá de acollida temporal para persoas con problemas de inserción social así como para as que precisen de aloxamento en ocasións de extrema necesidade, e co centro de día.\nÁ VENDA AS ENTRADAS PARA A FESTA DA COMUNIDADE\nO venres día 7 de agosto, e dentro das festas de verán de Quiroga, celebrarase a X Festa da Comunidade, no Parque da Constitución.\nO menú deste ano será o mesmo da edición pasada: paella con tarrina de xeado, todo elo acompañado de bedidas.\nAs entradas, a 5 € están a venda no Centro Social, nos bares Palmeras, Portón, Quiper, Monbel, Lago, Félix, Zorro, Dakar e o Recuncho do Dino. Tamén se poderán adquirir na librería Carmen e no Todo 100.\nComo remate da festa actuará o dúo local Fondo Tropical.\nBATALLA DA AUGA E PAINTBALL ESTE VENRES NO PARQUE DA CONSTITUCIÓN\nO venres, 31 de xullo, o parque da Constitución acollerá unha Batalla da Auga e Paintball.\nO programa iniciarase ás seis da tarde coa apertura do recinto. As persoas interesadas en participar gratuitamente deberán recoller as entradas antes do xoves no Bar Piscinas, RuxeRuxe, chiringuito Playa Fluvial de San Clodio ou Chapakuña. Ás sete da tarde comezará a Batalla da Auga, na que se contarán con 10.000 globos de auga. Media hora máis tarde comezará a festa da espuma.\nÁs oito do serán, tamén no parque da constitución terá lugar unha actividade de Paintball, para maiores de doce anos, organizada dende a área de Xuventude. Trátase de batallas dinámicas nas que cada participante, que deberá de inscribirse no recinto e pagar 5 € contará con equipamento e 50 bolas.\nÁs dez da noite, e dentro da Batalla da Auga, haberá unha pancetada e a partir das once e media da noite, festa ibicenca, onde é obrigatorio que todos os asistentes acudan vestidos de branco.\nSEIS APICULTORES NA XXIV MOSTRA DO MEL\nSeis apicultores participarán na 24 edición da Mostra do Mel de Quiroga, que como todos os anos se celebra o 10 da agosto coincidindo coa feira de mercado máis importante do ano.\nOs participantes xuntaranse o venres día 7 de agosto na Casa da Cultura, para realizar o sorteo de postos de venda e recoller as credenciais.\nO programa da mostra comezará o 10 de agosto, ás once da mañá coa inauguración do recinto feiral, onde se poñerá a venda e exposición o mel e outros produtos típicos da zona. Estes productos estarán a disposición de quen o desexe ata despois do xantar.\nTralo corte de cinta dará comezo a alborada a cargo da charanga Taquikardia e para continuar a xornada, pola noite, as nove, e na praza España concerto da orquesta “Os Modernos”.\nOs apicultores participantes nesta edición son Isabel Marcos López, da Ponte Rodela; Manuel Macía González, das Estradas; Ángel Gómez Martínez, de Paradapiñol; Manuel Rodríguez Fernández, de Centeais; Angel Rodríguez Raposo, de Outeiro e Manuel Macía Castiñeira, de Quiroga.\nBATALLA DA AUGA E PAINTBALL PARA A TARDE DO 31 DE XULLO\nO venres , 31 de xullo, o parque da Constitución acollerá unha Batalla da Auga e Paintball.\nO programa iniciarase ás seis da tarde coa apertura do recinto e a venda de entradas. O prezo das entradas será de 5€ se se adquiren previamente en diversos bares e locais da vila, e de 6€ se se adquiren no propio recinto. Os nenos non pagan entrada.\nÁs sete da tarde comezará a Batalla da Auga, na que se contarán con 10.000 globos de auga. Media hora máis tarde comezará a festa da espuma.\nÁs dez da noite, e dentro da Batalla da Auga, haberá unha pancetada e a partir das once e media da noite, festa ibicenca, onde é obrigatorio que todos os asistentes acudan vestidos de branco..\nAs entradas para a festa da auga incluen todo o anterior, e unha consumición de caña, agua ou refresco; menos a participación no Paintball, para o que se deberán inscribir no recinto e pagar unha entrada aparte de 5€.\n14 MOZOS COMEZARON HOXE UN CAMPO DE TRABALLO EN QUIROGA\nDende a oficina de xuventude, en colaboración coa Xunta de Galicia e a empresa Ocitem Animación s.l., organízou un campo de traballo, adicado á reinterpretación e acondicionamento do Camiño de Inverno, o seu paso polo noso municipio.\nOs participantes no campo de traballo foron recibidos esta mañá no salón de plenos do concello, pola concelleira de xuventude, Rosa Arza.\nOs 14 rapaces e rapazas, que forman parte deste campamento, chegan de distintas partes, en concreto tres de Galicia, dous da comunidade Valenciana, dous de Canarias, un de Andalucía, un de Extremadura, un de Cataluña, dous italianos e dous da república Checa.\nTras a recepción os integrantes do compamento participaban nunha charla informativa sobre Quiroga e o Camiño de Inverno e despois visitaban os Museos Municipais.\nPublicado por RTM QUIROGA en 20:20 No hay comentarios:\nDAVID CIVERA, ACTUACIÓN ESTRELA DAS FESTAS DE VERÁN DE QUIROGA\nQuiroga celebrará dende o 6 ata o día 10 de agosto as súas festas de verán. Serán cinco días cheos de actividades nas que destaca a actuación do cantante David Civera e a Mostra do Mel.\nAs festas comezarán o xoves días 6 de agosto cun Festival de Música e Danza Tradicional na praza de España, a partir das nove e media da noite. O festival incluirá as actuacións dos grupos de danza "Feitizo" de Foz e "San Martiño" e "Arume da Queiruga" de Quiroga. Así como da banda de gaitas "San Martiño".\nA partir das once e media da noite haberá unha nova actuación do programa Música na Rúa, nesta ocasión a actuación será no Bar “O Recuncho de Dino”.\nO venres as actividades centraranse no Parque da Constitución coa X Festa da Comunidade, animada polo dúo “Fondo Tropical”. O menú deste ano será o mesmo da edición pasada: paella con tarrina de xeado, todo elo acompañado de bedidas. As entradas, a 5 € están a venda en diversos bares e establecementos da vila.\nE a partir da medianoite na zona dos pubs, Festa da Xuventude coa actuación dos grupos: Maskarpone, Relatos de Naufrago e do DJ Local FA. Ao longo da festa terá lugar o acto de entrega de premios dos certames de Poesía e Fotografía.\nO sábado día 8, a unha da mediodía un espectáculo de animación de rúa, a cargo de Troula Animación, co título de Circo. A partir das sete e media da tarde, na Praza de España actividades para os máis pequenos co Concurso pinta con xiz no chan e o Espectáculo infantil “Pucho e Gabardina coa música a outra parte”.\nXa pola noite, festa popular coa orquestra “Grupo Limón”. E tras a media noite, a actuación central das festas, o concerto do cantante David Civera.\nO domingo a unha e media da mediodía, a Banda de Música de Sober ofrecerán un concerto diante da Casa Consistorial; e a partir das sete da tarde animación infantil na praza España con xogos, maquillaxe e globoflexia creativa.\nDurante estes días non faltarán as actividades deportivas coa celebración dun torneo de Street Soccer, o xoves e o venres, a partir das oito do serán no Parque da Constitución e a presentación do equipo de fútbol de Quiroga no Trofeo Xoiería Zafiro, o domingo, a partir das seis da tarde, no campo San Martiño.\nPublicado por RTM QUIROGA en 20:15 No hay comentarios:\nO CONCELLO XA TEN ORGANIZADOS OS ACTOS DO 25 DE XULLO, DÍA DE GALICIA\nO Concello de Quiroga xa ten organizados os actos para conmemorar o Día de Galicia.\nOs actos xa comezan o venres 24 de xullo pola noite, a partir das dez e media da noite, cunha nova actuación musical do programa Música na Rúa entre os bares Adega de María e Mesón da Clara.\nXa o sábado 25 de xullo, a unha e cuarto terá lugar a recepción no Concello aos colectivos Culturais da vila.\nE deseguido a unha e media actuación da nova agrupación “Gaiteiros de Quiroga”\nPublicado por RTM QUIROGA en 19:24 No hay comentarios:\nA OFICINA DE XUVENTUDE ORGANIZA A ACTIVIDADE DE PAINTBALL PARA O 31 DE XULLO\nO Concello de Quiroga, dende a oficina de Xuventude e coa colaboración da empresa Aventurate, organiza a actividade PAINTBALL.\nPara participar hai que cumprir as seguintes bases para poder disfrutar de esta actividade:\n1. Superar os 12 anos de idade.\n2. Inscribirse na Casa de Cultura. Teléfono: 982 435125.\n3. O precio por asistir será de 5€ por persona, que se aboará no momento da inscrición.\n4. A actividade realizarase o venres 31 de xullo entre 21:30h – 00:30h da noite na pista do parque da Constitución.\nPublicado por RTM QUIROGA en 19:18 No hay comentarios:\nABERTO O PRAZO PARA INSCRIBIRSE NA XXIV MOSTRA DO MEL DE QUIROGA\nO Concello de Quiroga, ten aberto o prazo para inscribirse na XXIV edición da Mostra do Mel de Quiroga, e que como todos os anos se celebra o 10 da agosto coincidindo coa feira de mercado máis importante do ano.\nOs interesados teñen de prazo ata o vindeiro día 23 de xullo podendo inscribirse no Concello ou na Casa da Cultura.\nPuntual a súa cita de todos os veráns durante 24 anos, este evento gastronómico ten como obxectivo principal dar a coñecer as magníficas calidades do mel que se produce na zona de Quiroga, que comparte un lugar destacado con produtos como o viño, o aceite ou as castañas.\nHORARIOS DE VERÁN PARA VISITAR OS MUSEOS XEOLÓXICO E ETNOGRÁFICO\nOs museos Etnográfico e Xeolóxico municipais de Quiroga amplían o seu horario para a tempada de verán, nos meses de xullo e agosto, para facilitar a entrada a todos os visitantes.\nO Museo Xeolóxico abrirá as súas portas de luns a venres polas mañás entre as 10 e a unha e os sábados domingos e festivos de 11 ás 12 h.\nO Museo Etnográfico abrirá de luns a venres entre as 10 e as 14 h e os sábados domingos e festivos de 12 a 13 h.\nPara outros horarios e visitas guiadas para grupos, como durante todo o ano, será necesario chamar ao teléfono da Casa de Cultura 982435125.\nO CONCELLO ORGANIZA O III PLAN DE EMPREGO XUVENIL PARA O VERÁN\nO concello de Quiroga, dende a Oficina de Información Xuvenil e, como nos dous últimos anos, organizou un Plan de Empleo para o verán 2015.\nEste plan consiste na contratación de xoves estudantes de Quiroga durante os dous meses de verán. Con él, ademais de sustituír aos funcionarios do concello nas súas vacacións e así cubrir os postos vacantes, os rapaces e rapazas contratados obteñen formación e engaden experiencia laboral ao seu currículum.\nEste ano serán dezasete en total, os que poderán investir os seus salarios, unha vez remate o verán, nos seus estudos.\nNa firma de contratos estiveron o alcalde Julio Álvarez e a concelleira responsable da Area de Xuventude Rosa Arza, quenes aproveitaron para darlle a benvida a estes traballadores que durante estes dous meses formarán parte da plantilla de traballadores municipais.\nO ALCALDE DE QUIROGA ASINA HOXE COA CONSELLERÍA DE...\nBATALLA DA AUGA E PAINTBALL ESTE VENRES NO PARQUE ...\nBATALLA DA AUGA E PAINTBALL PARA A TARDE DO 31 DE ...\n14 MOZOS COMEZARON HOXE UN CAMPO DE TRABALLO EN QU...\nDAVID CIVERA, ACTUACIÓN ESTRELA DAS FESTAS DE VERÁ...\nO CONCELLO XA TEN ORGANIZADOS OS ACTOS DO 25 DE XU...\nA OFICINA DE XUVENTUDE ORGANIZA A ACTIVIDADE DE PA...\nABERTO O PRAZO PARA INSCRIBIRSE NA XXIV MOSTRA DO ...\nHORARIOS DE VERÁN PARA VISITAR OS MUSEOS XEOLÓXICO...\nO CONCELLO ORGANIZA O III PLAN DE EMPREGO XUVENIL ...


Pintemos as cores da pel: Proxecto Ubuntuland – O profe Basi\nInicio » Reflexións » Pintemos as cores da pel: Proxecto Ubuntuland\nPintemos as cores da pel: Proxecto Ubuntuland\n14 Out, 2016 en Reflexións Etiquetado Reflexións por oprofebasi\nFai unha semaniña que coñecín esta iniciativa. Ubuntuland nace co obxectivo de visibilizar no ámbito escolar a diversidade racial e étnica que conforma a nosa sociedade de hoxe. Unha diversidade que cecais é pouco visible nos medios de comunicación, libros, cine, xoguetes…ou material escolar.\nO proxecto Ubuntuland aboga por unha escola na que as diferencias e a diversidade véxanse como riqueza e inspiración. E creen nunha escola como un dos principais motores de cambio. Por iso pretenden visibilizar nas aulas esa diversidade para a construción dunha sociedade máis xusta e armónica.\nDe ahí xurde a idea de facer unha campaña de crowdfunding “Pintemos los colores de la piel” buscando a alianza coas familias, educadorese o conxunto da sociedade para conseguir que os lápices cor carne de Ubuntuland estean no maior número de colexios de España como material escolar básico para o curso 2016-2017.\nSe queredes contribuir a este proxecto podedes facer unha micro aportación que xunto a outras podan axudar a facer realidade este proxecto.\nde qué cor é a carne? (preme para visitar a páxina)\n← Como facer fichas e non morrer no intento\nA carpeta de equipo →


Wikipedia:A Taberna (políticas)/Arquivo 18 - Wikipedia, a enciclopedia libre\nWikipedia:A Taberna (políticas)/Arquivo 18\n< Wikipedia:A Taberna (políticas)\nEste é un arquivo da sección A Taberna (políticas) da Taberna\n< Conversas vellas | Arquivos: 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19\nCategorización de persoas por etnia, raza, sexo, xénero, relixión, orientación sexual, ideoloxía política, etc.[editar a fonte]\nBoas a todos. Comezo este tema para tratar de chegar a un consenso e explorar as posibilidades dunha política que recolla a categorización de persoas por etnia, por raza, por orixe; por sexo, por xénero, por orientación sexual; por relixión; por ideoloxía política; etc. Algúns antecedentes de conversas na wiki no que se tocaron temáticas semellantes:\nWikipedia:Votacións/Cambio de nome de categorías de personalidades e creación de categorías por sexo. A creación de categorías por sexo foi rexeitada. Anteriormente houbera debate en Wikipedia:A_Taberna_(propostas)/Arquivo_32#Categorización_non_sexista_e_visibilización_de_tódolos_xéneros.\nA política WP:NON indica que Categorizacións desproporcionadas. As interseccións entre categorías deben constituír un fenómeno cultural significativo. Incluír personalidades dentro de categorías de etnia, cultura ou grupo relixioso que traballe para unha determinada organización ou incluír nunha categoría os restaurantes especializados nun certo tipo de comida nunha determinada cidade pode resultar nunha categorización excesiva e completamente innecesaria.\nA conversa_categoría:Xitanos, que finalmente foi borrada segundo o consenso acadado entón. Máis sobre isto: Wikipedia:A_Taberna_(xeral)/Arquivo_9#Categoría:Xitanos\nEn Wikipedia:A_Taberna_(propostas)/Arquivo_14#Sobre_categorías,_a_propósito_de_Asasinados_polo_bando... saíron varios comentarios que teñen relación con este melón que estou a abrir, aínda que de xeito indirecto.\nA conversa Conversa categoría:Afroamericanos (Estados Unidos) que se mantivo, mais facendo unha limpa dos artigos.\nA conversa Conversa categoría:Persoeiros LGBT que se decidiu borrar.\nA cuestión é determinar cando é axeitado categorizar por raza, etc. Se é que é axeitado nalgún caso. Para min, porén, penso que é básico que se hai unha categoría determinada, poden crearse outras categorías semellantes: por exemplo, se existira a categoría:Xitanos, se podería crear tamén a categoría:Brancos/caucásicos/chámalle como queiras. É dicir, no momento en que se debata isto, cómpre ter o marco completo na mente. Cómo o vedes? --Norrin (Fálame) 25 de xaneiro de 2019 ás 09:22 (UTC)\nEngado que, por exemplo, xa temos Categoría:Personalidades por etnia. Saúdos, Elisardojm (conversa) 25 de xaneiro de 2019 ás 10:25 (UTC)\nE eu engado outra ligazón a outro antecedente relacionado: Conversa categoría:Mulleres de Galicia. --. HombreDHojalata.conversa 25 de xaneiro de 2019 ás 10:29 (UTC)\nEu creo que unha cousa é clasificar por nacionalidades e outra distinta por razas. O da raza non ten moito sentido, penso, porque non sei como clasificar un mulato ou un fillo dun chinés e unha india; ademais, xeneticamente, tendo en conta todos os xenes, pode darse o caso que dúas persoas coa mesma cor da pel (que ao final é o carácter principal por medio do que se clasifican as razas) sexan máis diferentes entre si, que dúas persoas con cor da pel distinta. Nalgúns casos pode ser aceptable crear categorías por pobos, se estes non teñen unha nacionalidade específica, como pode ser o caso dos xitanos. En canto ás relixións, crenzas e idearios, unha persoa pode cambiar de relixión ou de ideas ao longo da súa vida; iso explícase na páxina da súa biografía e xa está, pero é problemático para encadralo nunha categoría.--Miguelferig (conversa) 25 de xaneiro de 2019 ás 11:11 (UTC)\nVou engadindo algunhas ideas sobre cómo penso que habería que desenvolver a política en cuestión:\nClasificación por ideoloxía: penso que é axeitada cando a persoa en cuestión ten un papel relevante de actuacións no campo, como teórico ou como activista. Algúns exemplos disto: Remedios Zafra debe ir clasificada como personalidade do feminismo, mais por exemplo Magda Donato (estou a falar sempre segundo o que indican os seus respectivos artigos); Mikhail Bakunin debbe ir clasificado como personalidade do anarquismo, mais por exemplo Frank_Zappa non.--Norrin (Fálame) 25 de xaneiro de 2019 ás 13:36 (UTC)\nMiguelferig, non concordo co que comentas de que unha persoa pode cambiar de X. Si, claro que pode, e cando cambie, cámbiase de categoría de X e listo, iso non é un problema, é un traballo, si, pero coma tantos outros que hai na wiki... Sobre o de clasificar as persoas por raza..., pois que xa o estamos a facer, aí están as categorías de afroamericanos, árabes e outros pobos máis minoritarios. Igual que están esas poderían estar as de asiáticos, africanos e xitanos. En es.wiki teñen es:Categoría:Gitanos e es:Categoría:Gitanas, e en en.wiki en:Category:Romani people...\nNorrin, penso, podo estar trabucado e que te entendera mal, que a túa proposta non vai dirixida a clasificar as persoas que están dentro dunha categoría X, a túa idea é limitar as clasificacións ás persoas que son relevantes dunha categoría X. Se é a segunda proposta penso que iso non precisa debate, iso xa é o que se fai nas categorías de "Personalidades de ideoloxía", das que temos centos creadas e que penso que non é necesario votar nen debater porque iso é o que xa se asume nas políticas actuais.\nO problema que vexo eu está en que "Personalidades de ideoloxía" non é o mesmo que "Personalidades que apoian ideoloxía", e esta segunda categoría é a que podería debaterse se se crea ou non. Por exemplo, "personalidades do comunismo" ou "políticos ou ideólogos do comunismo" non é o mesmo que "personalidades comunistas", e a primeira debería estar dentro da segunda. Na en.wiki teñen en:Category:Communists e logo teñen, por exemplo, en:Category:Spanish_communists na que se atopan Juan Antonio Bardem, Miguel Hernández, Jesús López Pacheco, Pablo Picasso, Francisco Rabal, etc, que non son personalidades do comunismo, son personalidades comunistas... Saúdos, Elisardojm (conversa) 26 de xaneiro de 2019 ás 05:41 (UTC)\nBoas, estou poñendome ao día coas conversas históricas. Antes de tomar unha postura gustaríame saber se hai algunha forma de analisar o uso real das categorías, é dicir esta ferramenta inclúe xa a visita á paxina principal dunha categoría ou pola contra exclúe as páxinas de categorías, homónimos e redireccións? Se é así, hai algunha ferramenta aplicable semellante? Grazas! Maria zaos (conversa) 26 de xaneiro de 2019 ás 16:33 (UTC)\nNon sei se é isto o que buscas Maria zaos, segundo entendo esa páxina debe dar as visitas a unha categoría, non sei se era isto o que precisabas... Saúdos, Elisardojm (conversa) 28 de xaneiro de 2019 ás 00:18 (UTC)\nGrazas, Elisardojm, non exactamente, porque non vexo que filtre por proxecto, pero atoparei algunha volta. Sobre a discusión aquí, eu suxeriría poñer unha liña separando dúas partes: entradas de persoas vivas e entradas de persoas falecidas. Igual non estou moi posta ao día, pero entendo que a asignación dunha persoa a unha categoría non precisa referencia ou cita directa. É dicir, vaise deducindo do corpo da entrada correspondente. Se polo que for ese dato relixioso, sexual, étnico, etc. non ten unha base (fonte publicada máis ou menos acreditada) a verdade é que é posible ter un problema, son datos sensibles. E aí ue o tema da idoneidade ou comodidade de termos ou non ter x categorías poida pasar a ser secundario, segundo eu o vexo. Semella algo parva a distinción, pero segundo avance o debate podería ser práctico. Un saúdo Maria zaos (conversa) 28 de xaneiro de 2019 ás 11:13 (UTC)\nMaria zaos, que queres dicir con que "non filtra por proxecto"? Só amosa os artigos da categoría indicada na Galipedia, mira, esta é a lista de artigos da Categoría:Afroamericanos (Estados Unidos) da Galipedia coas súas visitas... Saúdos, --Elisardojm (conversa) 28 de xaneiro de 2019 ás 12:50 (UTC)\nQuero dicir que me fiei da apariencia da ferramenta e non a probei, perdón. Grazas de novo Maria zaos (conversa) 29 de xaneiro de 2019 ás 13:05 (UTC)\nMaria zaos (conversa) 28 de xaneiro de 2019 ás 21:57 (UTC)\nSobre o da categorización por etnia, Elisardojm, xa sei que se está a facer, eis un dos motivos polo que abrín o debate. Eu persoalmente discordo con categorizar por etnia, entendo que non é relevante agás cando non quede outra: por exemplo, un xefe das guerras indias é relevante clasificalo como "xefes dos nativos americanos". Un nativo americano hoxe en día entendo que non: é irrelevante que John Smith Smithson sexa de ascendencia cherokee ou potawatomi. --Norrin (Fálame) 28 de xaneiro de 2019 ás 10:09 (UTC)\nNorrin, é igual de relevante que a categoría médico, é iso, unha simple categoría onde están todos os artigos que pertencen a ela, un caixón onde meter artigos, unha categoría non é un gueto. Eu penso que deberían desenvolverse máis as categorías e facerse de forma semellante a en.wiki, es.wiki e outras grandes wikis. Saúdos, Elisardojm (conversa) 28 de xaneiro de 2019 ás 10:44 (UTC)\nDiscordo absolutamente; en calquera caso, entón, se creamos unha categoría:Xitanos teremos que crear tamén unha categoría para "caucásicos" o chámalle ti como queiras. --Norrin (Fálame) 28 de xaneiro de 2019 ás 10:50 (UTC)\nEn en.wiki nin es.wiki atopo esa categoría, pero si podes atopar milleiros e milleiros de categorías con outras combinacións de etnias e nacionalidades, como por exemplo, por citar unha, en:Category:Spanish people by ethnic or national origin. Saúdos, Elisardojm (conversa) 28 de xaneiro de 2019 ás 11:07 (UTC)\nIsto é un pouco pandoriano (ou pandórico), pero non me parece mal. Son inclusivista, e os conflitos puntuais resólvense puntualmente. Pero con razón hai que crear un marco común previamente. Non me parecen mal cats como Asasinados/Vitimas do bando X, por que iso é info que moita xente pode buscar ou resultarlle interesante, a min polo menos. Tampouco xitanos, cherokis ou albaneses, por etnia, raza ou nacionalidade. O que pasa é que as categorías son discretas para clasificar un mundo continuo. Bill Cosby ten a pel negra, Obama así así, pero Sade? E un mauritano/alxerino/tunisio? Megariaf é negro só porque ten barba branca? E un marroquí como Hicham El Guerrouj? Creo que neste caso xa é percepción, e a interpretación da percepción xa é subxectiva. E as veces depende da foto: onte miraba unha entrevista coa campiona do mundo de boxeo e na súa foto oficial non se parece a si mesma: pasa de china a choni (e cáeme ben). O mesmo coas etnias. Sabendo que Andalucía é o lugar de Europa onde os xitanos están máis "integrados" (espántame a expresión) ¿é xitano alguén como Camarón de la Isla? Non son políticamente correcto para evitar clasificar por raza, xénero, sexo e o que sexa, pero son consciente da súa dificultade, que a resolución desta dificultade tamén é subxectiva. ※ Sobreira ►〓 「parlez 」 28 de xaneiro de 2019 ás 11:19 (UTC)\nCreo que categorizar baixo raza sendo unha categoría reprobada sería un erro . Lles (conversa) 28 de xaneiro de 2019 ás 11:25 (UTC)\nO da relevancia de que John S.S. sexa cheroki ou xudío non lla dás ti, ten que darlla o lector, máis se é algo que busca e non dá atopado. No seu momento a min pareceume moi interesante, esclarecedor e polo tanto relevante es:categoría:Doctores honoris causa por la Universidad Rey Juan Carlos e es:categoría:profesores de la Universidad Rey Juan Carlos, case tanto como o artigo da URJC en si. Non se pode omitir datos por que poidan non parecer importantes. Respecto ó argumento das decisións de reprobación (onde?), revértense se así se decide. As decisións non están escritas en pedra petroglífica que teña que durar dous mil anos máis ata a época da exploración espacial. ※ Sobreira ►〓 「parlez 」 28 de xaneiro de 2019 ás 11:30 (UTC)\nLles, non entendo o que queres dicir con que raza é unha categoría reprobada...\nEu entendo que a clasificación debe facerse cos datos que se teñen a man, non imos poñer a Donal Trump na categoría xitanos, iso sería incorrecto e incluso vandalismo. As dúbidas que menciona Sobreira nalgúns casos quedarán sen resolver e simplemente haberá que metelos na categoría superior ou en ningunha, noutros casos haberá referencias válidas para poñer os artigos na categoría axeitada sen problema. Non pasa nada porque algún artigo non teña esas categorías, pero estaría moi ben telas e engadir nelas ós artigos que se poida. Saúdos, Elisardojm (conversa) 28 de xaneiro de 2019 ás 12:45 (UTC)\nElisardojm, eu vexo que no artigo na Galipedia de raza aínda lle dan algo de cabida a utilización esa categoría para o xénero humano , no artigo de raza na Wikipedia en español, que está máis desenvolvido, non . Lles (conversa) 28 de xaneiro de 2019 ás 13:21 (UTC)\nLles, no artigo en castelán explican o que queremos falar aquí, que é a categorización por etnia, non por raza. Saúdos, Elisardojm (conversa) 28 de xaneiro de 2019 ás 17:03 (UTC)\nElisardojm, pareceume que había unha confusión nas intervencións nas que se falaba de caucásicos non como habitantes do Cáucaso https://academia.gal/dicionario/-/termo/cauc%C3%A1sico.—o anterior comentario sen asinar foi feito por Lles (conversa • contribucións) 28 de xaneiro de 2019 ás 19:58\nAh, creo que xa te entendo, queres dicir que caucásicos sería a etnia da xente que habita o Cáucaso e non unha raza caucásica, non Lles? Saúdos, Elisardojm (conversa) 29 de xaneiro de 2019 ás 09:28 (UTC)\nElisardojm, si, pareceume que se falaba de etnia https://academia.gal/dicionario/-/termo/busca/etnia co significado que se lle daba a raza e que popularmente aínda se lle dá https://academia.gal/dicionario/-/termo/busca/raza, mais que está cuestionado, xa que o consenso científico vai no sentido de que só existe unha raza, a humana. Lles (conversa) 29 de xaneiro de 2019 ás 09:48 (UTC)\nPerdoade o atoallamento pero non acerto a ver exactamente cal é o problema. Seguramente débese a que seguimos a arrastrar esa vella identificación de etnia=raza. Pódese ver, mesmo na definición da Academia , á que, evidentemente, compriríalle unha mellor definición. Na wiki española  e aquí  coido que hai un bo desenvolvemento pois emprega etnia como sinónimo de trazos culturais, non físicos, e sería máis ou menos equivalente a "pobo" en sentido amplo e con tódalas reservas tamén co que se emprega. Por iso, nos exemplos anteriores pode ser relevante que unha persoa pertenza ao pobo ou sexa da etnia (que non raza)"cheroqui" e teña nacionalidade estadounidense. Igual que os Gipsy Kings son de etnia xitana (non raza) e nacionalidade francesa mentres Camarón tamén é xitano e tiña nacionalidade española. Poder empregar nestes exemplos por unha banda a nacionalidade e por outra a etnia penso que enriquece a nosa wiki e aporta contido. Hoxe o concepto "raza" non adoita empregrarse máis que por nostálxicos.Unha aperta.MAGHOI (conversa) 12 de maio de 2019 ás 10:09 (UTC)\nPor certo, tamén me parece interesante a diferenciación entre "comunistas" (persoas que se recoñecen nesa ideoloxía) e "Personalidades do comunismo" (que entendo como persoas relevantes dende o punto de vista de teóricos da ideoloxía ou persoas relevantes dos rexímenes comunistas).MAGHOI (conversa) 12 de maio de 2019 ás 10:12 (UTC)\nCalendario de votacións de propostas de políticas e normas - Marzo-Abril-Maio 2019[editar a fonte]\nVeño de traballar en varias novas propostas de políticas e normas que na Galipedia aínda non temos "oficializadas". Para esta rolda de propostas hai catro actualizacións e dúas novas políticas, adaptadas en xeral todas elas da wiki inglesa. En Usuario:Banjo/calendario hai un calendario tentativo do plan de votacións que desenvolvín para estas propostas. Da mesma forma que en ocasións anteriores, á hora de comezar cada unha das votacións enviarei unha mensaxe en masa á lista de propostas de políticas para avisar ós alí apuntados. Revisarei e actualizarei a propia lista de mensaxes deixando os usuarios con + de 1000 edicións en total activos nos últimos 6 meses antes da primeira votación.\nComo en ocasións anteriores, a intención desta mensaxe e das consecuentes por medio da lista é que a maior cantidade de editores posibles estean ao tanto deste plan, e poidan colaborar na redacción final con correccións de erros ortográficos, mellora de redaccións ou no caso de non estar de acordo con algo debatilo antes e tentar acadar un consenso previo antes das propias votacións. Calquera cuestión sobre cada unha das propostas podémola debater nas respectivas páxinas de conversa das mesmas, ás que estarei atento para responder o que sexa necesario.\nComa anuncio para os meses de marzo, abril e maio, as propostas que teño a intención de levar a cabo coma votacións son:\n15 de marzo: Wikipedia:Citar as fontes/proposta 2019 -> Actualización e pequena ampliación da redacción de Wikipedia:Citar as fontes.\n29 de marzo: Wikipedia:Spam -> Consideracións e indicacións específicas sobre como tratar o spam dentro da Galipedia.\n12 de abril: Wikipedia:Páxina de usuario/proposta 2019 -> Ampliación e actualización da redacción de Wikipedia:Páxina de usuario.\n* 26 de abril: Wikipedia:Acoso -> Indicacións sobre cómo actuar perante potenciais situacións de acoso a calquera usuario da Galipedia (Que agardo non chegue a ser nunca de necesaria aplicación, mais considero que non está de máis que quede rexistrada).\n* 10 de maio: Wikipedia:Guerra de edicións/proposta 2019 -> Pequena ampliación e actualización da redacción de Wikipedia:Guerra de edicións.\n* 24 de maio: Wikipedia:Xogar co sistema -> Nova proposta co texto revisado e actualizado. A anterior votación atópase aquí.\nAgardo que entre todos poidamos tirar cara adiante e establecer un consenso xeral sobre todos estes temas. Calquera dúbida estou á vosa disposición. Saúdos! ☣Banjo tell me 4 de marzo de 2019 ás 11:09 (UTC)\nBanjo, penso que para facilitar o traballo de revisión das modificacións de políticas deberías marcar dalgunha forma os cambios que hai nas túas propostas respecto ó que xa hai. Saúdos, Elisardojm (conversa) 4 de marzo de 2019 ás 22:06 (UTC)\nCitar as fontes - Páxina de usuario - Guerra de edicións - Xogar co sistema. As outras dúas son novas propostas. ☣Banjo tell me 4 de marzo de 2019 ás 22:18 (UTC)\nBanjo, así non é moi doado de ver as diferenzas, referíame a que na proposta estean resaltadas, por exemplo co texto noutra cor. Saúdos, Elisardojm (conversa) 4 de marzo de 2019 ás 22:25 (UTC)\n┌────────────────────────────────────────────────────────────────────────────────────────────────────┘ Non teño folgos nin tempo material para revisar a miña propia edición e ir marcando tódolos cambios de forma individual, os diffs deberían ser suficientes facerse unha idea dos cambios propostos. Resúmoos a continuación para tentar facilitar a localización do que se modificou:\nCitar as fontes - Pequena ampliación da introdución, ampliación e reorganización da sección "Cando e por que citar", nova sección "Información a incluír nas citas", nova subsección "Cambios nas citas", nova sección "Ligazóns nas citas", pequenos outros cambios de redacción e reorganización.\nPáxina de usuario - O 90% do texto é novo. Mantéñense as seccións de "Caixas de usuario" e "Sinaturas". As "Restriccións expresas" quedan recollidas con outra redacción na nova sección "Contido inaceptable no espazo de usuario"\nGuerra de edicións - Ampliación da introdución,elimínase o vandalismo en "Motivos", pequenas ampliacións e cambios de redacción en "Regra das tres reversións", cambio de redacción en "Que facer no caso de estar nunha guerra de edicións", reorganización de seccións.\nXogar co sistema - Redacción da introdución, ampliación de "Significado de xogar co sistema", ampliación e segregación en seccións dos exemplos, outros cambios menores de redacción e títulos de seccións.\n☣Banjo tell me 4 de marzo de 2019 ás 23:00 (UTC)\nVale, moitas grazas. Saúdos, Elisardojm (conversa) 4 de marzo de 2019 ás 23:14 (UTC)\nComunicación sobre traballo na páxina de conversa Transliteracións[editar a fonte]\nBos días, abríuse un fío en Transliteracións e lingua casaca en base os cambios no alfabeto en febreiro de 2018, que afectan á política de transliteración da lingua casaca que se viñan aplicando na Galipedia. A idea é que toda persoa que teña interese faga as súas achegas neste tema nesa conversa (Transliteracións e lingua casaca ) e posteriormente, en base a este traballo, se modifique o que sexa necesario no texto da política pola vía habitual. Por favor, quen queira participar que use ese fío e non este.\nXa avisei a algúns dos editores que coñecía poderían estar interesados, pero engado unha mención para outros aquí; se por ignorancia esquezo a alguén por favor, engadídeo. De momento semella unha cuestión en progreso dun tema que pode non ser do interese de todo o mundo, polo que non vexo como o mellor candidato ao envío de mensaxes en masa. @Poti Berik:@Breogan2008: @Sobreira: @Piquito: @Banjo: @Xabier Cid: @Chairego apc: @Miguelferig:@HombreDHojalata: @Alfonso Márquez: @Chairego apc: @Xas: @Elisardojm: @Beninho: @Lameiro: @Servando2: @Adorian: @Imxavitooh: @Atobar: @AMPERIO: @Jglamela: @Xoio: @Nachonion: @Fendetestas: @FleaRHCP: @Moedagalega: @Agremon: @JonnyJonny: @Castelao: @MAGHOI: @Ramiro Torres: @RubenWGA: @Dodro: @CristianCb: @Nonsonninguen: Saúdos.--Maria zaos (conversa) 4 de xullo de 2019 ás 08:07 (UTC)\nMaria zaos, eu de transliteracións non che sei nadiña... :( Saúdos, Elisardojm (conversa) 4 de xullo de 2019 ás 08:15 (UTC)\nDe transliteracións quen sabe é @Norrin strange:. --Atobar (conversa comigo) 4 de xullo de 2019 ás 14:00 (UTC)\nTrans... que? Saúdos,--Agremon(contacto) 4 de xullo de 2019 ás 14:18 (UTC)\nGrazas polo aviso Maria zaos, pero a miña única opinión respecto das transliteracións é que deberían facerse igual de cirílico a calquera lingua con alfabeto latino, isto é, transliterarse igual en galego que en inglés, castelán, francés, sueco... Piquito (conversa) 4 de xullo de 2019 ás 22:26 (UTC)\n@Piquito: non pode transliterarse igual a todas as linguas con alfabeto latino, porque non todas as linguas con alfabeto latino usan os mesmos caracteres. --Estevo(aei)pa o que queiras... 5 de xullo de 2019 ás 06:54 (UTC)\nDo de facerse igual en todas as linguas si quero opinar eu. Aínda no caso de que fosen linguas cos mesmos caracteres, creo que non pode ser, porque unha lingua pode ter fonemas que nós non temos ou teñen unha pronunciación intermedia entre varios, e noutras linguas pasa igual e tamén teñen os seus fonemas peculiares. Por iso nós estamos acostumados a escribir Gorbachov e un inglés porá Gorbachev, porque esa terminación en ruso non se pronuncia exactamente igual que o noso o nin que o noso e, e os franceses escriben Gorbatchev.--Miguelferig (conversa) 5 de xullo de 2019 ás 08:58 (UTC)\nTraído desde "https://gl.wikipedia.org/w/index.php?title=Wikipedia:A_Taberna_(políticas)/Arquivo_18&oldid=5347940"\nA última edición desta páxina foi o 7 de xaneiro de 2020 ás 14:44.


Dedicou 163 millóns a provisións.\nPresentación de resultados (Foto: Abanca)\nEuropa Press 12:14 do 3 de agosto de 2020\nAbanca obtivo un beneficio de 133,1 millóns no primeiro semestre de 2020, o que supón un 46,8% menos que no mesmo período de 2019 -foron 250,1 millóns por entón-, tras realizar unha dotación por valor de 163 millóns para facer fronte ao impacto do coronavirus.\nEn presentación de resultados por videoconferencia, o presidente de Abanca, Juan Carlos Escotet, destacou que a entidade conta "cun sólido perfil financeiro para afrontar o entorno Covid", con "robustos niveis" de capitalización, liquidez e cobertura, así como a "máxima calidade" de activos.\nSegundo destaca a entidade, Abanca obtén un crecemento do 56,1% na marxe antes de provisións. Mentres, os ingresos recorrentes continúan á alza (+15% de marxe básica) e mantéñense como alicerce da rendibilidade.\nA taxa de morosidade sitúase no 2,7% e posiciona a Abanca como entidade líder por calidade de activos. Ademais, a taxa de cobertura de activos dubidosos crece ata o 66,2%, a máis elevada do sector.\nMentres, o volume de negocio crece un 12,8% ata os 88.693 millóns de euros, con notábeis crecementos en créditos e depósitos.


Sarria e Chantada terán axudas da Xunta para programas contra o abandono escolar – EnComún\nDous concellos da comarca de Sarria, e dous da de Chantada forman parte dos 21 municipios que no vindeiro curso recibirán axudas da Xunta para desenvolver programas que reduzan as taxas de fracaso e abandono escolar. Sarria, Láncara, Chantada e Taboada intégranse nos 144 concellos galegos que se beneficiarán das 554 actividades de apoio e reforzo educativo ás que se destinan estas subvencións.\nUN 24% MÁIS DE PRESUPOSTO PARA ESTAS ACTIVIDADES\nEn total, a Consellería de Cultura, Educación e Ordenación Universitaria inviste 1.697.517 euros neste programa, o que supón un incremento dun 24% con respecto ó ano pasado, e que beneficiará a máis de 50.000 escolares galegos, 10.000 máis que na convocatoria anterior, ó incorporar ó programa a outros 12 concellos. Segundo informaron dende a Consellería de Cultura e Educación, estas actividades van destinadas ao alumnado de terceiro e cuarto de ESO ou de Programas de Cualificación Profesional Inicial (PCPI) en risco de exclusión social, aquel que presenta altos índices de absentismo ou o que ten un elevado fracaso escolar. Ademais, as actividades tamén van dirixidas a mozos e mozas de entre 16 e 24 anos que abandonaron o sistema educativo sen acadar a titulación de graduado en Educación Secundaria Obrigatoria ou superior.\nCada alumno do CEIP de A Pobra do Brollón recibirá do Concello un vale para adquirir material escolar


Lidia Senra e Ana Seijas, esta segunda feira en Touro. Foto: En Marea.\nRedacción 17:48 do 13 de maio de 2019\n“Opoñémonos rotundamente á megamina de Touro-O Pino e opoñémonos a todos os proxectos megamineiros. Se a UE asume as súas responsabilidades e fai valer as súas propias normativas en materia de augas e en materia medioambiental”, expuxo, “este proxecto da mina ten que pararse xa”.\nSenra engadiu que a súa oposición a este tipo de proxectos deriva de que son “un ataque” ás vidas, á saúde e aos postos de traballo. “Destrúen moito máis do que crean”, sinalou. “A Unión Europea debe obrigar a que se cumpra a directiva da auga e a que as avaliacións de impacto medioambiental se fagan correctamente”, apuntou.\nSegundo a aínda eurodeputada, a mina de Touro “ataca a vida das persoas ao atentar contra a nosa saúde e destruír o noso medio de vida”. E criticou Feixoo por non lle dar “carpetazo dunha vez ao proxecto”. As consecuencias da vella mina seguen a danar a terra e as augas da contorna e mesmo chegan á ría de Arousa.\nO proxecto provocou unha ampla e constante oposición de veciñanza e activistas.\npolítica social Europeas2019 En Marea Lidia Senra


MESTURAS: Xurxo Mariño\nComo pode verse na foto, tivemos unha agradable visita na Biblioteca, Xurxo Mariño Alonso o autor de Os dados do reloxeiro e Po de estrelas (o que ten o libro na man). Despois tivo unha charla co alumnado de 4º da ESO e 1º BAC. Comezou contándolles o curioso que resulta que neste instituto o interese e promoción dos seus libros vén da man do profesorado de Lingua Galega… tratándose de asuntos científicos. E que lle parecía ben, que a cultura científica é cousa de todos, que non debería haber ciencias e letras, que hoxe cos coñecementos que temos a maioría da xente seguía tan iletrada cientificamente como os seus devanceiros de hai centos de anos. Falou do Sol (sobre unha foto do día), das viaxes a outros planetas, da posible vida extraterreste e da súa especialidade, o cerebro humano… mesmo fixo algún pequeno experimento co público. Logo asinou libros e respondeu ás preguntas dun grupo de interesados lectores. E non tiña ningunha pinta de científico (cal pode ser a pinta dun científico???), era un tipo informal, divertido e amable con todos. Grazas ao Equipo de Normalización Lingüística e a Xurxo Mariño polo acto.\nPublicado por MESTURAS los 5/19/2008 10:06:00 pm


Vieiros: Galiza Hoxe - E ao final o Europarlamento rexeitou o galego\nO PP DIXO QUE NON\nE ao final o Europarlamento rexeitou o galego\nA Mesa do PE (Parlamento Europeo), que preside o socialista Josep Borrell, rexeitou o emprego das linguais cooficiais do Estado a razón de sete votos contra seis. O que agora se elixía era o emprego da nosa lingua nas comunicacións da cidadanía, como paso previo á discusión do seu uso no pleno. Resólvese deste xeito o acordo xeral ao que chegara o goberno de Zapatero coa Unión, para que galego, catalán e vasco fosen oficiais nos órganos de goberno europeos.\n- 16:50 27/04/2006\nSobre esta decisión europea xa se manifestaron os representantes nacionalistas galegos e así Bieito Lobeira asegurou que a falla de tradutores é "unha escusa" e que dende o Parlamento Europeo se leva a cabo unha "cruzada contra o noso idioma". Lobeira defenda que non é certa esa escaseza e apunta que "en Vigo hai unha Facultade de Tradución na que se forma profesionais sobradamente preparados para resolver o problema". Ademais, dende a secretaría de Política Lingüística xa se realizou un estudo que demostrou que os tradutores da Unión están capacitados para levar a cabo a tradución en galego.\nE dende este último departamento do Goberno galego considérase a decisión do Europarlamento "lamentable e inxusta" e apuntan que "a decisión tomada supón un paso atrás no recoñecemento dos dereitos lingüísticos da cidadanía", polo que a Secretaría Xeral non só tratará "que non teña carácter definitivo" senón que tamén se "traballará para tentar reabrir o debate co fin de garantir a pluralidade lingüística".\nTampouco os socialistas galegos quixeron deixar de pronunciarse sobre o resultado da votación e consideran que o líder do PP de Galicia debe dar "unha explicación urxente á sociedade galega polo lamentable voto" dos deputados populares na Eurocámara.\nA responsabilidade desta negativa recae sobre os ombreiros do popular catalán Aleix Vidal Quadras, vicepresidente da Mesa, que atribuíu a "razóns técnicas" o seu voto en contra. Segundo Vidal Quadras xa son abondas as "dificultades da Eurocámara para cubrir os servizos de interpretación e tradución das linguas oficiais dos vinte estados da Unión". Pero o certo é que a raíz dun informe da Secretaría Xeral de Parlamento sobre a escaseza de intérpretes de galego e vasco e do 'efecto dominó' desta iniciativa noutros estados da Unión. Aínda así, o certo é que o emprego do galego, e tamén do catalán e do vasco, xa está permitido noutros organismos europeos como o Comité das Rexións e o Consello de Ministros.\nO proceso para que fose posible a comunicación en galego no Parlamento Europeo leva xa case un ano ás voltas e a votación adiouse ata tres veces. Os comezos non foron sinxelos, xa qe o propio presidente da Mesa se pronunciaba nun primeiro momento en contra desa posibilidade xa que "non o permite o regulamento".\nDende o Levante a reivindicación da oficialidade das tres linguas minorizadas no Estado plasmouna o deputado de Esquerra Republicana de Catalunya (ERC), Bernat Joan, que nunha das súas intervencións no pleno empregou como lingua a súa, o catalán, previa distribución do texto en versión inglesa entre os intérpretas da eurocámara. O daquela presidente do pleno, o portugués Manoel António dos Santos, prohibiulle a Joan continuar a intervención nesa lingua por razóns "claramente políticas e non técnicas" tal e como apuntou o eurodeputado catalán.\nOpina nos Foros de Vieiros


PSdeG e BNG dan por lanzada a precampaña tras o evento de "propaganda" de Feijóo cos altos cargos - Praza Pública\nPSdeG e BNG dan por lanzada a precampaña tras o evento de "propaganda" de Feijóo cos altos cargos\nGonzalo Caballero e Ana Pontón conversan en presenza de Leiceaga tras atopárense na sede da Comisión Europea en xuño de 2018 CC-BY-NC-SA Praza Pública\nFeijóo tenta retomar a iniciativa política e lanza a longa precampaña das eleccións galegas\nO voto ao PP galego retrocede a tempos de Alianza Popular e dá azos á esquerda na carreira pola Xunta\nmércores 29, maio 2019\nTras os tres resultados electorais adversos nas eleccións xerais, europeas e municipais, nas que o PPdeG perdeu notables cotas de presenza institucional e perdeu a condición de forza máis votada en Galicia por primeira vez na súa historia, Alberto Núñez Feijóo clama pola "reacción" dos seus. Así o pediu abertamente nun acto de partido o pasado sábado e así o escenificara dous días antes xuntando na sede central da Xunta a todos os seus altos cargos para asistir a unha arenga con arrecendo preelectoral que substituíu a habitual reunión semanal do Consello do seu Goberno.\nAmbos actos, pero moi especialmente o celebrado na sede gobernamental, foron interpretados nas filas de PSdeG e BNG como un primeiro aluvión de "propaganda" que deixa definitivamente lanzada a precampaña das eleccións galegas previstas para 2020, as mesmas que Feijóo ten a capacidade legal de poder convocar en calquera momento. Pero tamén como a "utilización da Xunta para un acto político do PP", en verbas de Gonzalo Caballero, secretario xeral socialista, quen censura que o líder conservador pretenda "vender" o "fume" dunha "década prodixiosa" ata 2030 tras a "década perdida" do seu goberno.\nSocialistas e nacionalistas interpretan o movemento de Feijóo como un primeiro aluvión de "propaganda", pero tamén como a "utilización da Xunta para un acto político do PP"\nEntre os ecos de ambos actos comezou este luns a semana no Parlamento, marcada tamén pola ruptura do grupo de En Marea que, como consecuencia, converte o Grupo Socialista en primeira forza da oposición. Mentres a creación do Grupo Mixto é tramitada -no pleno que comeza este martes formalmente aínda non existirá- no PSdeG saben xa que cando Gonzalo Caballero se incorpore ao Pazo do Hórreo, o que acontecerá nas vindeiras semanas, farao xa como líder da segunda forza da Cámara fronte a un PP ao que xa cabe ler "en clave puramente electoral", afirma o voceiro socialista, Xoaquín Fernández Leiceaga.\nFeijóo, no seu discurso aos altos cargos da Xunta o 20 de xuño de 2019 CC-BY-SA David Cabezón / Xunta\nOs discursos de Feijóo nos últimos días, cre Leiceaga, máis que promesas de futuro son a "síntese dos seus fracasos máis palmarios". Valla como exemplo, resalta, que "sinale as familias como un dos piares" dos seus plans mentres a crise demográfica que evidencian os datos de nacementos de 2018, os peores dende que hai datos, se presentan como "testemuña do seu fracaso" e das "brétemas" que ten o PP sobre o seu futuro electoral. Non en van, cre, se o actual presidente da Xunta "vise con claridade" a expectativa dun novo triunfo para revalidar o poder, "xa hoxe sería candidato, pero prefire adiar de novo a súa resposta".\nOs actos cos que Feijóo procura recuperar a iniciativa actúan de pano de fondo da actividade no Parlamento, marcada pola elección de senadores e pola ruptura do grupo de En Marea, acelerada por esa elección\nTamén a portavoz nacional do BNG, Ana Pontón, pon o foco no contraste entre a "publicidade e propaganda" despregadas por Feijóo no evento de San Caetano e os "datos que falan por si sós" da realidade do país. "Se Feijóo quere facer campaña electoral é cousa súa, pero que use a sede do PP e non a da Xunta, que é de todos os galegos e galegas e non unha prolongación do seu partido", reprocha a líder nacionalista, dende cuxo punto de vista Feijóo pensa que "con máis publicidade e propaganda" das habituais "pode reverter" o devalo electoral do PP. "Pero Galiza non precisa un gabinete preelectoral de Feijóo, senón un goberno que traballe", conclúe.\nCon este pano de fondo retoma a actividade un Parlamento que este martes inicia pleno elixindo a representación galega no Senado. Como xa fora avanzado, as dúas eleccións do PP son os ex-conselleiros Jesús Vázquez e Elena Muñoz, candidatos do partido nas dúas últimas eleccións municipais en Ourense e Vigo. O terceiro nome sometido a votación será o de José Manuel Sande, proposto polo sector crítico do grupo de En Marea, cuxa elección precipitou a ruptura da ata agora segunda forza parlamentaria galega.\nCrónica 26M locais e europeas\nA crise do baltarismo, unha fenda na pedra angular do PP galego trinta anos despois\nxoves 6, xuño 2019\nA perda da maioría absoluta do PP na Deputación de Ourense pon en risco unha coalición de intereses entre a familia Baltar e a dirección dos populares galegos que se remonta á primeira vitoria de Fraga en Galicia\nEleccións xerais 28A\nO PP perde por primeira vez unhas eleccións en Galicia\nOs populares caen máis de trece puntos e vense superados polo PSdeG, que suma dez escanos fronte aos 9 dos de Feijóo. En Común e Ciudadanos obteñen cadanseus dous escanos e o BNG dobra resultados pero non consegue representación, ao igual que Vox.\nFeijóo, Jácome e as saudades polos vellos bos tempos\nA operación ourensá transloce a fatiga de materiais no aparello político que comezou a funcionar cando o equipo de Feijóo tomou os mandos do PPdeG tornando practicamente todos os retos electorais en vitorias\nConcesión "extinguida": o BOE fai oficial a fin do encoro que ameazou durante 40 anos o último treito do Miño en estado natural\ndomingo 19, setembro 2021\nO Ministerio para a Transición Ecolóxica vén de rematar o expediente que iniciou hai ano e medio contra a concesión do Salto de Sela que aínda tiña vixente Fenosa desde 1978 e que ía asolagar outros 23 quilómetros de río\nSanidade esgrime os datos dun día para afirmar que a consulta telefónica é a "preferencia" de quen pide cita "por vía telemática"\nA Xunta conclúe que "a modalidade de atención telefónica segue a ser a preferencia" de quen pide cita médica por internet ou teléfono porque no primeiro día co servizo reactivado, o 47% "escolleron a atención presencial" e o total de citas concertadas por esta vía "se incrementou moi pouco" a respecto do día anterior


Presentación do "Atlas Concursal", elaborado polo Rexistro de Expertos en Economía Forense (*REFOR) - Colegio de Economistas de A Coruña\nQue accións formativas interésanche máis?\n17/09/12 - (103 respostas)\nPresentación do "Atlas Concursal", elaborado polo Rexistro de Expertos en Economía Forense (*REFOR)\nNo marco do XI Atopo en Galicia de Profesionais do Dereito Concursal e *Societario, organizado polo *Consello *Galego de Economistas, que se celebra hoxe e mañá en Santiago de Compostela e no que participan máis de 200 administradores concursais, presentouse o Atlas Concursal, elaborado polo Rexistro de Expertos en Economía Forense (*REFOR) –órgano especializado do Consello Xeral de Economistas–. Esta publicación recompila os últimos datos sobre as principais variables relacionadas coa insolvencia no noso país (concursos de acredores, mediación, refinanciamentos, segunda oportunidade, pagos do *Fogasa…), establecendo comparacións entre Comunidades Autónomas, así como entre os diferentes países da Unión Europea, o que permite obter unha radiografía desta problemática. Tras a obtención de datos, analízanse as *ineficiencias do sistema de insolvencias que é preciso mellorar na próxima reforma concursal.\nSegundo este estudo realizado polo *REFOR, ata xullo 2017 incrementáronse os concursos de acredores un 7%, polo que podería producirse un cambio de tendencia fronte ao descenso concursal en anos anteriores e os concursos poderían incrementarse neste ano 2017 en torno ao 5%. Doutra banda, continua a senda descendente nos acordos de refinanciamento homologados en 2017, incrementándose incluso a súa baixada, xa que ata agosto 2017 diminúen un 30% (tan só 40 fronte aos 57 en 2016).\nA presentación correu a cargo de *Valentí *Pich, presidente do Consello Xeral de Economistas, Miguel A. Vázquez *Taín, presidente do *Consello *Galego de *Colexios de Economistas, Alfred Albiol *Pons, presidente do *REFOR e Ramón Xoga Costa, membro da Xunta de Goberno do noso Colexio.\n*Pich sinalou que “os concursos en España son poucos e demasiado longos, a pesar de contar o noso país cunha boa estrutura xudicial e profesional”. Pola súa banda, Albiol *Pons indicou que aínda existe un compoñente psicolóxico á hora de acudir ao con curso “xa que se considera un estigma”, e que moita empresa optan por pechar directamente as portas sen acudir nin sequera a esta vía.\n*Taín subliñou que do mesmo xeito que en España os concursos tamén descenderon en Galicia, algo a que considera “positivo, sempre que indica unha melloría no panorama económico”. O presidente do *Consello *Galego sumouse así mesmo á reivindicación do *REFOR do establecemento de medidas diferenciadoras para *microempresas na normativa concursal, tamén para o tecido empresarial galego.\nPor último, Ramón Xoga destacou que en Galicia se incrementaron os concursos de persoas físicas e as mediacións concursais.\nO XI Atopo en Galicia de Profesionais do Dereito Concursal e *Societario continuará ao longo do día de hoxe en xornada de mañá e tarde, e mañá venres terá lugar o seu clausura ás 14: 30 horas coa presentación dun libro homenaxe ás 10 edicións precedentes destes Encontros Concursais.


Gas Natural Fenosa é a enerxética española máis admirada no mundo, segundo a clasificación de Fortune — Naturgy\nA multinacional mantén a súa presenza nesta clasificación das compañías máis admiradas no mundo e sitúase por diante doutras compañías enerxéticas internacionais, segundo a prestixiosa publicación estadounidense.\nGAS NATURAL FENOSA é a enerxética española máis admirada no mundo, segundo a edición 2014 da clasificación World's Most Admired Companies, que elabora anualmente a revista estadounidense Fortune.\nA multinacional española, que alcanza unha nota de 6,6, sitúase por diante doutras multinacionais enerxéticas como Gazprom ou GDF Suez, e é a cuarta enerxética a ámbito mundial empatada con E.On.\nAsí mesmo, é unha das dúas únicas empresas españolas que figuran entre as empresas máis admiradas do mundo, segundo a clasificación deste ano.\nPara a realización desta clasificación, Fortune e Hay Group recompilan datos de preto de 1.500 empresas e baséanse en opinións de executivos e analistas, que valoran aspectos como a responsabilidade social e o valor do investimento, entre outros. Máis información en http://money.cnn.com/magazines/fortune/most-admired/\nGas Natural Fenosa é o grupo multinacional líder no sector enerxético, pioneiro na integración do gas e a electricidade. Está presente en máis de 25 países, onde ofrece servizo a preto de 20 millóns de clientes dos cinco continentes, cunha potencia instalada de 15,4 GW e un mix diversificado de xeración de electricidade.


O Concello votou a favor desa medida como protesta se a entidade financeira continúa adiante coa súa idea de eliminar unha oficina. Ademais, retirará do banco todos os fondos que teña en contas da entidade.\nUnha imaxe da votación no pleno de Portas. (Foto: Europa Press)\nRedacción 20:52 do 31 de agosto de 2021\nOs grupos con representación na corporación do Concello de Portas acordaron que, no caso de que Abanca continúe co seu plan de fechar unha oficina no municipio, decretarán un día de loito oficial.\nNun pleno no que tamén se pactou un decálogo de medidas para realizar no caso de que a desaparición da sucursal sexa unha realidade, as e os edís concluíron que outra acción reivindicativa será a supresión de todos os fondos municipais que haxa en contas nesta entidade financeira.\nDesde o Goberno local insisten en que esta decisión de Abanca é “unilateral e inxustificada tomada de forma irreflexiva” pola dirección, que de feito está a sinalar unha serie de oficinas repartidas por toda a xeografía galega para facelas desaparecer.\nEn Portas consideran que esta actuación é “un ataque contra os dereitos” da cidadanía, nomeadamente das persoas maiores.\nA este respecto, lembran que estas últimas son “vítimas da ruptura tecnolóxica” e quedarán “abandonadas á súa sorte á hora de poder cobrar as súas pensións ou atender as súas xestións bancarias".\nO Concello tamén trasladará o seu malestar e a súa posición contraria a este recorte de servizos públicos á Xunta, o Goberno español e o Banco de España.\nEn relación ao Executivo galego, sostén que debe actuar “como garante dos concellos rurais” impedindo que os bancos realicen estas operacións que eliminen os “servizos presenciais”. Ao tempo, a corporación ten idea de buscar outras opcións se finalmente decorre o feche.\nportas servizos loito abanca feche sucursais


"Valdeorras foi un punto neurálxico da guerrilla do noroeste español"\nInicio/Última hora/“Valdeorras foi un punto neurálxico da guerrilla do noroeste español”\n“Valdeorras foi un punto neurálxico da guerrilla do noroeste español”\nA xornalista valdeorresa Alba Prada vén de realizar un estudo sobre a actividade guerrilleira nesta comarca durante a posguerra\nA xornalista valdeorresa Alba Prada Núñez, en Rubiá./ Foto cedida.\nHai máis de setenta anos as montañas de Valdeorras daban acubillo a numerosas persoas que se vían obrigadas a deixar as súas casas por ser declaradas inimigas do réxime franquista. Esta comarca convertíase en “punto neurálxico da guerrilla do noroeste español, zona de conexión entre Asturias, León, Galicia e Portugal. Isto fixo que Valdeorras tamén fora, durante algúns anos, a sede da Federación de Guerrillas de León-Galicia, un organismo con capacidade democrática en tempos dunha ditadura férrea”. Así o destaca a valdeorresa Alba Prada Núñez nun interesante e versátil proxecto de fin de carreira que presentaba en febreiro na Facultade de Ciencias de Comunicación da Universidade de Santiago de Compostela baixo o título “Pegadas na néboa. Actividade guerrilleira en Valdeorras”.\nAgora pode consultarse vía online no link https://pegadasnaneboa.wixsite.com/pegadasnaneboa. Nesta presentación utiliza un formato áxil, dinámico e moi cómodo, deseñado por ela mesma e no que xungue texto, fotografías, mapas de localización, cronolóxicos, así como vídeos que recollen as opinións de expertos e testemuñas en primeira persoa deste momento histórico. Con este deseño pretende chegar a todo o público de forma sinxela, tanto aos máis novos, que non acostuman ler libros de historia; como tamén aos maiores, xa que os seus familiares lles poden amosar estes vídeos. “Parecíame un formato interesante por iso, xa que para acceder á información só precisas o enlace, non tes que descargar nada”, comenta esta xornalista.\nO traballo, ao que dedicou case un ano, ábrese cunha panorámica dos montes de Casaio e está estruturado en seis partes: portada, contexto, etapas, un apartado especial dedicado ao papel da muller e outro á Cidade da Selva e á federación de guerrillas. Ademais detense nos casos de Gerardo Núñez O Perdigueiro e de Chucho “porque son dúas persoas que contribuiron á actividade desde o principio”, comenta Alba Prada.\nEsta xornalista resalta a importancia destes feitos na historia de Valdeorras e tamén incide na importancia da investigación no ámbito local e da súa difusión, especialmente entre a xente nova. Ademais amosa o seu agradecemento a todas as persoas que fixeron posible este traballo, cunha referencia especial aos maiores e ao apoio do investigador Alejandro Rodríguez. “Aínda queda moito por descubrir, este é un tema que segue vivo”, di, e non descarta seguir investigando.\n– ¿Por que escolleu este tema para realizar o traballo de fin de grao en xornalismo?\nPorque me interesaba o tema e porque vía que, tanto na formación en secundaria como no ámbito xeral da cultura en Valdeorras, non se lle tiña dado moita importancia, e penso que é unha cuestión moi relevante. Por exemplo, eu no instituto non recibín información sobre isto, se non te preocupas por ti mesma de buscala, non chegas a ela. Por iso creo que é importante difundir esta parte de historia da comarca e investigar sobre ela.\n– ¿E o título?\nPensei, ¿que ten de singular a actividade guerrilleira? Pois tanto esta actividade, como toda a posguerra e o franquismo deixaron unha pegada incrible nos anos posteriores e que dura ata a actualidade. E da néboa fai alusión a dúas vertentes. En primeiro lugar, ás condicións meteorolóxicas que se dan aquí no outono-inverno e, logo, ao feito de que os guerrilleiros/as daban pasos en falso. Na néboa non se ve nin a 1 m e e as súas pisadas sempre eran incertas.\nAdemais estes feitos deixaron unha fonda pegada que, aínda hoxe en moitos casos, segue estando oculta, aínda non se despexou de todo esa néboa, esas pegadas están aí pero non se ven.\n– ¿Como foi o proceso de documentación? ¿con que tipo de fontes traballou?\nBibliográficas, con moitísimos libros, sobre todo, de autores da zona como José Antonio Gurriarán ou Félix García. Tamén quería darlle protagonismo ás fontes orais porque creo que son moi importantes e porque, ademais, están desaparecendo. Falamos de persoas de arredor de 90 anos, por iso parecíame clave sacalas. É certo que segue habendo medo a contar as cousas, moitas non quixeron saír e outras non quixeron que lles gravar a cara, pero tamén hai tamén moitas outras que si teñen moitísimo que contar e é esencial darlles voz.\nLogo están as fontes orais expertas no tema que gravei: os investigadores de Sputnik Lagrego, Alejandro Rodríguez e Celtia Rodríguez; tamén caras coñecidas da historia valdeorresa como Félix García e o presidente do Instituto de Estudios Valdeorreses Aurelio Blanco. Ademais contactei con Santiago Macías xa que, aínda que o seu traballo céntrase máis no Bierzo, toca un pouco a esta zona e quería contar coa súa visión.\nTamén é certo que coas restricións da pandemia resultaba difícil poder desprazarse aos arquivos, pero ao final foi consultar a bibliografía, ir preguntando, contrastando e contactando.\nA xornalista documentando fotograficamente un dos chozos da Cidade da Selva./ Foto cedida.\n– A situación sanitaria tamén condicionou as entrevistas persoais, as gravacións…\nSi, foi algo bastante problemático, pero ao final tiven sorte porque case todas as entrevistas, menos a de Celtia Rodríguez que foi en Santiago, fíxenas no Barco, en Rubiá e en Casaio. O meu material era unha cámara prestada, un micro de solapa que comprei e un trípode. Tiven moitísimo coidado en desinfectar sempre os micros, en tocar o mínimo ao entrevistado, obviamente sempre levaba mascarilla e eles só a quitaban cando empezaba a entrevista e eu situábame bastante lonxe.\nE despois estaba a incerteza de se pecharían ou non Santiago, de se podería viaxar a Valdeorras ou non… Fixen un calendario de gravacións, pero non sabía se ía poder cumprilo. Houbo moita xente coa que contactei que me comentou que nestas circunstancias non podía quedar comigo, hai que ter en conta que a meirande parte das persoas son moi maiores, entón tratamos de buscar unha alternativa á entrevista persoal. Sen dúbida, isto constitúe unha limitación máis porque inicialmente tiña pensada unha cousa e logo tiven que enfocala doutra maneira.\n– O traballo inclúe unha documentación fotográfica dos lugares onde sucederon os principais feitos que se abordan: algúns dos chozos da Cidade da Selva, Correxais, Rubiá, ponte Bibei, etc.\nQuería darlles visibilidade e ademais están situados nun mapa para ver facilmente a súa ubicación. Buscaba situar os feitos dunha forma máis visual, engadindo esas imaxes e un pequeno parágrafo explicativo de que supuxo ese lugar para a guerrilla, no contexto da posguerra ou no tema da represión.\n– ¿Que importancia tivo a muller tanto fóra como dentro da guerrilla?\nFixen fincapé niso no traballo dedicándolle un apartado á muller porque que tiveron un papel incrible, importantísimo. Referinme a casos concretos que pasaron aquí como o de Clarisa, que era enlace, o seu episodio non é tan coñecido, e gustoume contactar o seu fillo e que me contara.\nHoubo mulleres en primeira liña na guerrilla, pero penso que as que quedaron na casa, ou no chan como se di, tiñan un papel máis difícil porque aguantaban tanto as presións nas casas, como o coidado dos fillos, do fogar, dos veciños, e todas as traicións que se facían, ían ao cárcere por ser nai, irmá de tal persoa… Por iso considero que o seu era un papel bastante complicado.\n– ¿Que conclusións destacaría neste traballo?\nEn primeiro lugar, Valdeorras é importantísima a nivel histórico, xa non só na época da guerra civil, da posguerra, do franquismo, senón en moitas outras etapas, pero no momento abordado no traballo converteuse no epicento da actividade guerrilleira do noroeste da península. E, parece mentira, pero a ese feito na zona apenas se lle dá a importancia nin a difusión que realmente merece, e isto é algo que non entendo.\nPor outra banda, quero destacar que as mulleres exerceron o papel máis relevante aguantando a presenza tanto no chan como no monte, de feito, a actividade guerrilleira e de posguerra non sería posible sen a organización da rede de enlaces. Tamén, como xa dixen, son fundamentais as fontes orais que aínda quedan, é clave darlles voz, sobre todo aproveitar agora que van quedando as últimas testemuñas directas desta fase da posguerra.\nCreo que os valdeorreses e as valdeorresas, pero tamén as persoas alleas a Valdeorras teñen que saber un pouco máis desta parte da historia que está un pouco silenciada.\nestudo fontes guerrila historia investigación posguerra proxecto testemuñas Valdeorras


Clínica Pardiñas asiste ao Congreso Internacional ICOI | Clínica dental Pardiñas\nClínica Pardiñas asiste ao Congreso Internacional ICOI\nEste fin de semana tivo lugar en Barcelona o IV Congreso Internacional do ICOI (International Congress of Oral Implantologists) e desde Clínica Pardiñas non quixemos perdernos este gran evento e asistimos para adquirir novos coñecementos e estar á vangarda dos novos avances.\nO obxectivo do IV Congreso Mundial do ICOI foi transmitir aos asistentes os adiantos para a rehabilitación de pacientes con perda de dentes dunha maneira sinxela e con alta predictibilidad en cada situación. No evento presentáronse tecnoloxías de vangarda da man de prestixiosos relatores no mundo da implantología dental. Ademais, deron especial importancia á rexeneración de tecidos duros e brandos en contornas atróficos.\nTamén puidemos comprender a bioloxía de enxertos óseos e aprender sobre a periimplantitis que é o principal reto na implantología dental. Ao finalizar o evento puidemos discutir os avances no diagnóstico convencional e dixital e o éxito a longo prazo dos implantes de carga inmediata colocado en diferentes tipos de ósos.


O Instituto Galego da Vivenda e Solo convoca axudas á\nmocidade para a adquisición de vivenda:\n- Subvencións para a adquisición de vivenda en concellos de menos de 5.000 habitantes, que se tramitarán co código de procedemento VI435A.\n- Subvencións para a adquisición de vivenda nos centros históricos, que se tramitarán co código de procedemento VI400A.\nRequisitos das persoas:\nPersoas mozas maiores de idade que, teñan menos de 35 anos na data de presentación da correspondente solicitude, e reúnan os seguintes requisitos:\n1. Posuír a nacionalidade española ou, no caso de seren estranxeiras, ter a residencia legal en España.\n2. Que os ingresos anuais das persoas que compoñen a súa unidade de convivencia sexan iguais ou inferiores a tres veces o IPREM*.\nEste límite será de catro veces o IPREM* se se trata dunha familia numerosa de categoría xeral ou se dentro da súa composición existen persoas cunha discapacidade distinta das sinaladas a continuación. O referido límite será de cinco veces o IPREM* cando sexa unha familia numerosa de categoría especial ou na súa composición existan persoas con algunha das seguintes discapacidades:\n- Parálise cerebral, enfermidade mental, discapacidade intelectual ou discapacidade do desenvolvemento, cun grao de discapacidade recoñecido igual ou superior ao 33 %.\n- Discapacidade física ou sensorial, cun grao de discapacidade recoñecido igual ou superior ao 65 %.\n3. Que a persoa solicitante e as demais persoas integrantes da súa unidade de convivencia estean empadroadas na vivenda adquirida no momento de presentación da correspondente solicitude, para o caso de dispoñer de escritura pública de compravenda formalizada con anterioridade á data da presentación da correspondente solicitude.\n4. Que nin a persoa solicitante nin ningunha das persoas integrantes da súa unidade de convivencia sexan propietarias ou usufrutuarias dalgunha vivenda en territorio español.\n5. Ter subscrito con posterioridade ao 1 de xaneiro de 2021 un contrato privado ou, de ser o caso, unha escritura pública de adquisición dunha vivenda.\nRequisitos da vivenda:\n1. Que a vivenda estea localizada nun concello pertencente ao territorio da Comunidade Autónoma de Galicia de menos de 5.000 habitantes, (procedemento VI435A)\n2. Que a vivenda estea situada no ámbito dun centro histórico, (procedemento VI400A)\n3. Que se trate dunha vivenda xa construída, tanto vivenda nova como usada.\nRequisitos do prezo de adquisición da vivenda:\n1. Que o prezo de adquisición da vivenda, incluídos os seus anexos, sen os gastos e tributos inherentes a ela, sexa igual ou inferior a cen mil euros.\n2. No caso de subvencións para a adquisición de vivenda en centros históricos, que o prezo de adquisición da vivenda, no caso de que estea situada no ámbito dun centro histórico dos concellos da Coruña, Ferrol, Santiago de Compostela, Lugo, Ourense, Pontevedra e Vigo, non supere o prezo máximo previsto para as vivendas de protección autonómica de réxime concertado nos municipios de prezo máximo superior, computando unha superficie útil de 120 m² e sen incluír os gastos e tributos inherentes á dita adquisición. Este prezo máximo incrementarase nun 8 % no suposto de dispoñer de garaxe e nun 2 % no suposto de dispoñer de rocho.\nAs solicitudes tramitaranse preferiblemente en https://sede.xunta.gal/portada cos procedementos VI435A e VI400A\nO prazo de presentación de solicitudes estará aberto ata o o 1 de setembro de 2021\nMáis información no DOG do 2 de febreiro de 2021 e en http://igvs.xunta.gal/\nPublicado por Correspondentes Laxeiro ás 12:39